
LLETRA-PREFACI 


Sr D. Ramon N. Comas. 



óm me reverdeix, amich meu, la memòria del mestre Vilanova, aqueix 
** treball biogràfich que tant guapament haveu confeccionat! Encare 
Hgpt- ’m sembla que ’l veig, Xalantme ab mil agudeses y renyantme ab estra- 
fetes ires ó ab aparatosa severitat pera donarme lliçons de bona criança. 
I? Era jo un noy quan ell morí, pero no ho era tant que no ’l recorde avuy 
ab tots los detalls de sa fesomia simpàtica, ab son cor atractívol, ab sa 
conversació xamosa y escayenta. Sang de la meva sang, se condolía de ma 
orfanesa de pare, y sentia per mi certa predilecció que ’l conduhía à veu- 
rem ab freqüència y à portar à casa meva tresors de saludables consells. Are, que 
’ls anys m’ han ensenyat més que Is llibres, sé ’l que moralment valia aquell home 
superior, recte é inflexible en les coses formals, candorós y joganer en lo íntim, 
en lo casulà, en lo que no se ’n ha de donar compte à ningú. Just es, donchs, que 
’l plore ab llàgrimes de 1’ ànima! 

Aqueix afecte vivíssim que jo sentia pe ’l mestre Vilanova quedà en mon cor 
pera posarlo al servey de sa glorificació. No fou altre 1’ objectiu que ’m guià al 
oferir un premi en públich certàmen; y sols me reca que vos, que ab tanta pericia 
sabeu esbrinar los fets histórichs, no furguésseu un xich més pera donar à conéxer 
1’ esperit del mestre. Perque s’ ha parlat molt del temperament musical d’ en Vila- 
nova; s’ es alabada una de les clàusules del seu testament, en virtut de la qual la 
societat econòmica de amichs del Pays dona probes cada any de la caritat de aquell; 
pero pochs han fet lo degut esment del home interior , de la riquesa de sentiments 
que possehía, de les qualitats de caràcter qu’ excepcionalment 1' adornavan, y jo 
entench, amich Comas, que ’1 géni es tant més de admirar en quant dexa un rastre 
lluminós en tots los indrets de la sua vida. 

VIII 


La nota distintiva del mestre Vilanova era la ingenuitat, la senzillesa, la poca 
afició à les faramalles del món. Quan parlava deya ’l que sentia. No cercava mots 
brodats ni feya marrades pera donarse a entendre, sino que apariava les idees na- 
turalment, sense esforç, ab dolçura pera que complaguéssen y à la vegada no per- 
déssen res de la sua nativa integritat. En aquell pis del carrer de Santa Anna 
ahont morí, hi passa hores ben felisses. Amarat de sol y ab vistes à jardins, hi tro- 
bava certa delectació que refluhía després en llurs produccions. Placévol rebia à 
qui F anava a veure, mes no li agradava que '1 distraguéssen ab artificis y ca- 
màndules. Axis era F home, y tal com era s’ exhibia en la conversació particular, 
fugint de la ridícola ostentació v de fressejar fora del camp dels seus quefers. 

Y perque aquexa pauta de conducta responia à sentiments bellíssims que arre- 
lavan en son pit, lo mestre Vilanova no conseguí productives y molt enlayrades 
posicions. Ni en la esfera del art, ni en Uoch admetia degradació de cap mena, y 
no volgué may cassar al vol les circunstancies pera trafïquejar ó servir indirecta- 
ment d 1 escambell à altres més ambiciosos de glòria. No era home pera certes em- 
preses, puix fins en los negocis de faysó privada F escamnavan més del compte. 
Pero ab tot y aqueix allunyament del mercat humà, lo nom del mestre encare re- 
truny y en la historia del art musical a Catalunya hi figurarà en lloch preferent. 

Vos, amich Comas, haveu detallat ab rigorosa exactitut tots los fets de la sua 
vida pública. En la confecció de aquexa monografia haveu demostrat una vegada 
més la ductilitat del vostre talent que us fà ésser una especialitat en los treballs 
de investigació. Y *m plau tant més la manera que teniu d’ escriure, perque sense 
fer ús de fleumeríes y cascabells, manejau la ploma ab soltura y diheu tot' lo que 
haveu de dir ab sobrietat y vivesa. Quins llegescan aquesta monografia ja ’n te- 
nen prou pera conéxer la totalitat dels mèrits de aquell géni musical que s’ anome- 
na Ramon Vilanova y Barrera, y endevinar entre les vostres ratlles la influencia 
qu 1 exercí en lo desenrotllo del art català. Qui, migrat de cervell, no ho reconega, 
que ’ns dexe sols en F admiració del mestre; qui *n sia devot ó li fassa justícia, que 
unesca M seu aplaudiment al que jo de tot cor us envio. 

Claudi Omar y Barrera. 

|HHe totes les Belles Arts, la que à Catalunya sens rlupte ha 
$jj^p0|Í sigut més atesa y lograt major importància, es la Mú- 
jT sica. Desde molt remots temps la seva ensenyança es estat 
È. aquí divulgada ab especial, interès, y fins no falta qui opi- 
m na que foren los catalans los qui impulsaren son desenrot- 
Jj llo en altres pobles. Lo gran nombre de temples axecats ú 
** la Divina Magestnt obligava à la seva difussió en aquest 
pays, aymador de tot lo qu’ enalteix al home. 

Axis les catedrals, les colegiates, les parròquies, monastirs 
y convents, à semblança de la Santa Casa de Montserrat, que pot 
molt be conceptuarse com lo primer conservatori que ’s ha esta- 
blert à Europa, foren altres tantes escoles en les quals era en- 
senyada aquest Art, la més espiritual entre totes. Los vells trac- 
tats de ciència musical y los còdexs, no menys antichs, que per 
fortuna se conservan encare, procedents de les destruides biblio- 
teques d’ enderrocats monastirs, recordan fetxes tant llunya- 
nes com les del establiment dels de Santa Maria de Ripoll y Sant 
Cugat del Vallés, v evidencian lo primer extrem enunciat; à la 
vegada que nos portan à la memòria també lo que 1’ instrucció 
científica, en la qual venia compresa la Música, proponderava 
aqui; de tal manera que vé à perfeccionarse en ella en la ciutat d’ 
Ausona, aquell monjo francès encomenat al bisbe Attó per lo 
compte Borrell que ’1 patrocina y qu’ es aquell religiós que més 
endevant logra ornar sa testa ab la tiara del suprem pontificat 
eclesiàstich, prenent lo nom de Silvestre II. Açó dona motiu à 

sospitar sia veritat 1’ idea de que dita ensenyança artística s’ exte- 
nía d’ aqui à altres punts en que no era tant coneguda. 

Al mateix temps aquells documents bibliogràfichs son mani- 
festació clara de qu’ era ben estimat entre les comunitats religio- 
ses T ús d’ aquelles notes que importavan essencialment tota la 
ciència del llenguatje que ’s parla en lo cel, segons dictat d‘ un 
antich autor, ja que, cristianisat, tant perfectament correspon als 
oficis de tributar de la manera més digne y elevada lloances al 
bondadós Deu y Senyor de nostres ànimes, como ho practicavan 
los primitius fidels sots les voltes de les soterrades catacombes, 
procurant reunir los diferents métodos que s conexían. 

També podem dir que dins V art, de tots los géneros que ’n 
abarca, lo quin ab més predilecció y constància ha sigut cultivat 
y ’1 que sens dupte mellors y més abundosos fruyts ha donat en 
aquesta terra y en tots los temps, es lo religiós. Lo nombre no es- 
càs de mestres músichs catalans que s poden retraure, espe- 
cialment desde ’ls segles xv y xvi, en que les noves ja son més 
precises y abundants, fins à nostres dies, forma un catàlech molt 
més llarch que ’l que ’s pot formar ab los noms de pintors, es- 
culptors y arquitectes dels quals n’ ha arrivat recordança fins al 
present; y tots, feta escepcióde comptadissimes personalitats, tots 
s’ han dedicat à la música d’ esglesia, essentne los més, los qui 
únicament han esmersat en ella sos talents. Y entengas també, 
que la deplorable dessidia en transmetrens conexensa d’ aquells 
qui en lo discurs del temps han brillejat en alguna de les Arts, es 
general é igualment censurable en nostres passats y que per lo 
tant, no pot aquesta superioritat del major desenrotllo que ofe- 
reix la Música sobre les demés Arts, atribuirse à la menor 
abundó de datos adquirits referents à aquestes que à aquella. 

Un altre consideració hi ha que tenir en compte en favor de 
l’ importància adquirida per la Música à Catalunya, y es la de 
que ha arribat à ésser un art indígena de tal manera, que gay- 
re be may sona lo nom d’ un mestre músich foraster entre los 
que aqui han obtingut alguna anomenada, y encare d’ aquestos 
pochs, los més, han estudiat entre nostres professors. No succe- 
heix axis tractantse de la Pintura, Esculptura y Arquitectura, 

per quant sovint se troban sos cultivadors supeditats à influen. 
cies foranes. Y es d’ advertir també que abundan més los músichs 
catalans que logran extendre la fama de son geni més enllà de les 
fronteres de sa patria, ab tot y seguir una escola que ’s ha califi- 
catde rutinaria, tal volta sens altre motiu sino lo de que tradicio- 
nalment trametia de mestres à dexebles les regles y preceptes de 
son particularisme. Pero no hi ha que duptar de la seva bondat, 
quan donàn fé d’ ella lo crèdit lograt en lo segle xvi per lo ca- 
nonge de Barcelona Pere Alberch y Vila, anomenat per sos con- 
temporanis logran músich, quina ciència artistica venian à admi- 
rar los mestres més inteligents de les nacions més adelantades; 1’ 
éxit adquirit per en Domingo Terradellas à Italia y à Anglaterra; 
la reputació conseguida per en Ferran Sor à Fran<;a, à la Gran 
Bretanya y à Rússia; l’estima que’n mereix aquell Vinyols y 
Riva qui prefereix esser enemich del Gran Capità del segle, 
en lo camp de batalla, à acceptarne les sues honorífiques propo- 
sicions; y per últim 1’ esser suficient per en Domingo Arquimbau 
una sola composició presentada per allà 1' any 1823 à la Acadè- 
mia Filarmónica de Bolonia per obtenir lo títol de «Doctor en 
Música » que no hi ha cap altre compositor espanyol que ’l haja 
pogut ostentar, y que son també escassos los mestres extrangers 
que han pogut enorgullirse de possehirlo. 

Là solicitut del clero tant secular com regularen donar à les 
cerimònies sagrades tota la solemnitat que requereix 1’ altesa 
dels misteris de nostra Religió sacrossanta, ha donatlloch à que 
’s instituíssen en nostres esglesies uns sens fí de músiques de 
capella en temps calificats d’ oscurantisme y d’ ignorància, més 
abundoses y mellors dotades que les d’ are, les quals eran à la. 
vegada altres tantes càtedres musicals y fins d’ instrucció primà- 
ria, que no precisament se trobavan en les grans ciutats, sino 
en poblacions que fins avuy dia, que tant se parla del desenrotllo 
de 1’ il-lustració, tal volta semblaria per demés la seva existèn- 
cia. Mes dexem aquesta sèrie de consideracions y anem à nostre 
objecte. 

De un mestre compositor català y no dels menys capdalts ve- 
nim à intentar la biografia. Precisament perque consagrà 1’ ac- 

tivitat de son geni à la música religiosa d’ una manera preferent, 
nos ha semblat oportú esposar los anteriors conceptes, à fi de 
fer avinent que aquesta part del art musical, no era una planta 
exòtica en nostra patria, ans al contrari, que essent la més pre- 
ponderant per haver tingut més cultivadors, s’ havia arribat à 
ferse més difícil 1' obtenir una ben fonamentada yllegitima repu- 
tació. 

Lo qui conseguí vèncer aquesta dificultat y del qui fem refe- 
rencia, no es altre que 1 il·lustre compositor, molt entés profes- 
sor v escriptor didàctich notable, en Ramón Vilanova y Barrera. 


TE) 

ISv asqué als 21 de Janer del any 1801, d una familia honra- 
da y piadosa. Lo seu pare conegué aviat les felisses dis 
posicions intelectuals que 1 cel havia otorgat à son fill y especial- 
ment pera cultivar la més bellu de les Arts, segons les havia do- 
nades à conexer ab proves ben manifestes; y no volgué contradir- 
les, sino al contrari, les estimulà. Axis alarrivar als set anys en- 
eomenà 1" instrucció artística de son fill al inteligent professor de 
trompa de 1’ orquesta del teatre de Santa Creu, avuy Principal, 
qu’ era també un dels mestres de 1’ escola pública de Música 
que llavors sostenia y podia sostenir en la possesió de ses ren- 
des lo Capitol Catedral, v era à la vegada molt acreditat guita- 
.rrista, generalment conegut per lo Senyor Ponet, pero quin ver- 
dader nom no era altre que ’l de Joseph Ferrés. Aquest fou lo 
mestre que inicià 1 noy en los principis més rudimentaris y ele- 
mentals de la ciència musical. 

Per cert que molt poch pogueren durar aquelles llissons, puix 
que les contingències provinents d’ aquella invasió de tropes na- 
poleòniques que soptadament comparexen en nostra ciutat comp- 
tal ab lo pretext de passar à Portugal y amagant sos traydors 
propòsits d’ apoderarse d’ ella, com axis ho realisan afavo- 

rides per altes y poderoses personalitats que ’s havian compro- 
mès ab 1’ emperador de França perque ’s ensenyoris de tot Es- 
panya, obligaren à la familia Vilanova, com à moltes altres, 
à emigrar à un punt més segur, pera no esser víctimes de la des- 
moralisaciò y superbiosa tirania d’ aquells soldats que cega- 
ment cumplían los desitjós del militar afortunat que ’s havia 
proposat contra- tota lley y rahó, en son ergull sens mesura, 
esser 1’ amo absolut de tota 1’ Europa. Berga fou lo refugi escu- 
llit per los pares de nostre Ramón. Aposentats aquells emigrants, 
omtinuà aquest sos estudis en calitat de dexeble escolà de la ca- 
pella de Música de la vila, que dirigia lo reputat Mossèn Jau- 
me Domenech, prebere. Durant cinch anys que durà 1’ estada en 
dita població, pogué seguirlos ab perseverant aplicació mav des- 
mentida y aquell talent que sempre lo caracterisà, fins apendre 
lo contrapunt, los retards y la fuga. 

Retornat per fi en 1814 en companyia de la seva familia à la 
ciutat que ’l havia vist nàxer, segueix ab igual entussiasme aque- 
lla instrucció artística, baix la direcció del renomenat mestre 
de capella de la Seu y expert compositor Mossèn Francisco Que- 
ralt, un dels contrapuntistes més acreditats d’ aquella època, 
quines obreg escrites à dos y tres chors donan à conexer molt 
perfectament sos profonds conexements técnichs y son testimoni 
de que no mancavan entre nosaltres verdaders músichs. Tant 
sàbies lliçons no duraren lo temps que era menester, puix dit 
professor, à causa de sa avançada edat, hagué de suspéndreles 
al ferse forçosa la seva jubilació en aquell magisteri que tant bri- 
llantment desempenyava. 

Llavors hagué de buscar nostre minyó un altre mestre, y per. 
més que ’ls biógrafos que nos han precehit se concretan en 
consignar senzillament que continuà rebent lliçons d’ alguns 
mestres d’ aquí mateix, sens anomenarlos sisquera, nosaltres, 
sens pretendre averiguar la causa d’ aquest silenci, farém cons- 
tar lo dato seguríssim de que, si es que ’n tingué d’ altres, un d’ 
aquests y probablement 1’ únich, fou en Matheu Ferrer, cèle- 
bre barceloní qu’ en los anals de la música espanyola fulgura 
com una de les més preuhades glòries particulars de Catalunya 

y encare més principalment de Barcelona, qual nom es per 
tradició conservat entre ’ls entussiastas admiradors de les il·lus- 
tracions pàtries, per lo diminutiu de son nom d’ origen fa- 
miliar, Matheuhet , que ’s associa sempre al recort d’ aquell 
geni, del qui nos ha dexat dit en una de les seves obres un al- 
tre de nostres compatricis insignes, en Baltasar Saldoni, qu’ en 
1’ orga no ’n conegué un altre de superior en tot Espanya ni à 
França, y qu’ en les seves composicions, tant en lo género d’ 
Església com en lo de Teatre, en dexà d’ escrites que causa- 
ren verdader fanatisme. Consignem, donchs, en honor de la veri- 
tat y de la justiciaque nostre biografiat aprengué en la seva patria 
la composició musical, principalment de mestres tant acreditats 
com foren los Queralt y Ferrer. 

Apesar d‘ açó, per més excelents que fossen los professors 
que havia tingut, los quals es de creurer que tenint en compte 
les excepcionals disposicions que ’l dexeble manifestava, no se- 
rían avars en descubrirli els secrets més reservats que guarda 
com totes la ciència musical; tant mes, en quant los havia d’ es 
timular no sols aquella clara inteligencia sempre afanyosa de 
majors conexements, sino també aquella natural bondat de ca- 
ràcter per la qual se feya estimar de tothom. PerQ desde Itàlia 
havían arrivat les seductores manifestacions del geni privilegiat 
del pays artista per excelencia en 1’ expressió de la Bellesa, y los 
noms de Rossini, Donizzeti, Bellini, Mercadante y altres, sona- 
van als oídos dels Hlarmónichs com si fossen revelacions supre- 
mes d’ un estil més explendorós y rich, que per la dolçura, ex- 
pontaneitat y frescor rítmica de les seves armoníes, venia à cons- 
tituir una escola que semblava 1’ última expressió del Art, à la 
que fins I' incomparable Mozart, havia pagat son tribut d’ assen- 
timent y admiraçió. 

Vilanova no podia dexar de sentirse atret per ella y de dexarse 
portar per aquelles corrents, que al cap de avall eran les de la seva 
època y à ningú està be oposarse à lo que se caracterisa à son 
temps en quant no sia dolent. No podia contentarse ab aquelles 
doctrines, tal volta superiors, pero antiqüades, que li havían en- 
senyat y que no ’s oposavan à les modernes, y desitjava obtenir 

lo conexement d’ elles, exposades per los autors didàctichs més 
experts que íeyan rotllo en 1' extranger. Axis fou que per sí ma- 
teix profondisà ab sa clara inteligencia la manera d’ escriure 
dels moderns compositors. 

Possessionat axis de conexements extensos, fou quan s’ atreví 
à utilisarlos pràcticament, donantse à conexer com à composi- 
tor, escullint al efecte lo género més difícil que ofereix lo camp 
de la Música, qu’ es lo religiós. Fou son debut, diguemho axis, 
una composició sagrada per orquesta, que ’s executà en 1’ es- 
glésia del cèlebre convent de frares predicadors de Sant Domin- 
go, establert à Barcelona baix 1’ advocació de la gloriosa Santa 
Caterina, verge y màrtyr. 

Animat per 1’ éxit obtingut ab sa primera obra, 1’ any següent 
per la diada de Nadal en nostra Santa Església Catedral, se can- 
tava per primer colp, la tant renomenada « Missa pastoril» que 
sens interrupció vé cantantse tots los anys desde aleshores ab 
aplausodels inteligents. Sexanta cinch n’ han transcorregut y ape- 
sar d’ haverse trasformat lo gust arlistich d’ una manera radical, 
no ha envellit aquella partitura rublerta d’ una abundó de fres- 
ques é inspirades melodies, qu’ en delicats cantabiís van sucse- 
hintse econòmicament espargíts ab lo més depurat bon gust, 
acompanyats d’ una instrumentació tant més original, engin- 
yosa y característica en quant se troba concretada als reduhits 
elements que hi entran , y formulant la unitat que reclama 
tot conjunt per esser bell, y de la qual dimana 1’ armonisació 
molt ben ensopegada, qu’ ab tot y oferirse sempre agradosa y 
alegre, no cau may en lo vulgar, ni desdiu de la gravetat que 
correspon à tot quant se relaciona ab la solemnitat del cuit ca- 
tólich y al respecte degut à la casa del verdader Deu, com exi- 
gian per altre part los sentiments que movían 1’ ànima piado- 
sa del compositor. 

Ab aquesta obra, aquell jove compositor s’ enlayrà tant, que 
’s colocava al nivell dels més capdalts que sobresortian en nos- 
tra patria.Y no sols desde aleshores pogué conceptuarse Vilanova 
entre los primers mestres de Catalunya, apesar de la seva modes, 
tia sempre tant gran com son valer, sino que fins podia tenirse la 

convicció de que pochs hi havia en tot Espanya que ’I pujàssen en 
mèrit desde '1 moment que la seva obra havia sigut sancionada 
ab favorable dictamen, expressat d’ una manera eloqüent per un 
èxit indiscutiblement entussiasta per lo franch, no sols en dife- 
rents punts del regne, sino en la matexa Roma, la metròpoli de 
les Arts. Aytal se despren d’ una encomiàstica correspondència 
que fou publicada en lo degà dels diaris d’ aquesta capital en 
aquella ocasió. Diu axis: 

«Roma 11 de Deeembre de 1832. 

«T’ escrich aquesta carta perque de ma part dongas 1’ enho- 
rabona al teu paysà per sa última Missa, que fou cantada aquí lo 

»dia de la Concepció en 1’ esglesia de Montserrat Produhi un 

«efecte extraordinari y va merexe un aplauso tant general, que 
»’s parla de la Missa espanyola com d’ un capo cl’ òpera y los 
«professors més inteligents son los primers en elogiaria.... En 
»ía Gaceta de demà ’s fà un particular elogi del mestre de la Ca- 
»tedral de Barcelona D. Ramón Vilanova.» 

Se pot veure en lo Diario de Barcelona del dia 6 de Janer 
del 1833. 

Aquella Missa per altre part, era mes que ’l fonament sólit d’ 
una reputació que devia perdurar; era una revolució realisada en 
lo camp de la música sagrada entre nosaltres, puig venia à des- 
terrar dels nostres temples les ridícules compossicions de caràc- 
ter bucólich que ’s escoltaven y toleraven en les festes de la 
Nativitat del Senyor, per una mal entesa llibertat que ’s compre- 
nia esser permissible en rahó de 1’ alegria que mostra I’ Esglesia 
Santa, ab motiu del goig qu’enclouhen los Misteris qu’ en aquells 
diasconmemora. 

No satisfet encare de si mateix, son geni exigent 1’ havia in- 
duhit à abandonar la patria per trasladarse à Milà, desitjós de 
perfeccionar mes la seva educació artística, prenentne lliçons del 
primer mestre didàctich que comptava à les hores 1’ Italia, l’ il- 
lustre Bonifaci Asioli; pero com aquest havia mort poch avans d’ 
arribar nostre compatrici allí, les rebia del també molt acreditat 
mestre Piantanida, que llavors era professor del celebrat conser- 
vatori d’ aquella insigne ciutat. 

Un any després, aeó es, en 1830 retornava à Barcelona, y pro- 
bablement seguintne sos consells, marxava à aquella terra son 
dexeble en Marian Obiols à qui tant efecte portava, que ’l havia 
associat ab no cijmú desprendiment y generositat artislichs, à la 
participació de la seva glòria, encomenantli la composició del 
Kiries de la susdita Missa. Al arribar fou quan lo Capitol Cate- 
dral lo nomenà Mestre de Capella de la matexa esglesia. Inau- 
gurà son magisteri ab una Missa solemne ab orquesta, y es la 
coneguda per la del arpa, per haver fet entrar aquest instru- 
ment en I’ Jncarnatas est. Obra es aquesta de gran valor artfs- 
tich també, segons autorisat parer d' un inteligent biógrafo, dis- 
tingintse per la riquesa de les sues melodies, puresa d’ armoni- 
sació y robusta labor instrumental, que ’s sosté dignament en 
los límits justos ep que no pot degenerar en ruidosa, no menys 
que per lo caràcter sever qu’ en tota ella domina. Si la seva re- 
putació no hagués vingut de fetxa anterior ben fonamentada, se 
pot dir que aquesta partitura ho hauria fet, pero ab tot acabà 
per consolidaria. 

Tres anys desempenyà dita plassa y durant aquest periodo bro- 
llaren de sa ploma obres, si no tant importants, no per açó menys 
dignes de sos talents. Entre elles s’ hi compta un altre «Missa» 
ab orquesta; algunes lletanies, responsoris, rosaris, goigs al San- 
tíssim Sagrament, copies pera 1’ acte de la Sagrada Comunió y 
una pregaria à la Verge, à chor. 

En 1’ any 1833, fou cridat à València com à mestre director y 
eoncertador de la Companyia d' òpera que inaugurà lo teatre 
que ’s acabava de construir, donant en aquest càrrech proves 
inequívoques de lo molt que valia també eh aquesta especialitat 
artística. Desgraciadament esdevingué dins poch temps la mort 
del rey Ferràn VII y aquell teatre tingué de tancar ses portes 
com tots los demés de la nació, en virtut del obligat dol nacio- 
nal, dins quin periodo foren suspeses les diversions públiques. 

Vé altre vegada à Barcelona, y s trova ab que lo magisteri de 
la capella de la Seu havia sigut confiat al citat mestre Ferrer, 
qui desempenyaba ja la plassa d’ organista desde feya 25 anys, en 
que per la mort, sustitui à aquell son mestre generalment cone- 

gut per en Curlets y que no eia altre que ’n Carles Baguer, un 
dels organistes més capdalts qu’ ha tingut nostra Catedral. Aques- 
ta contrarietat, que no esperava, li causà greu sentiment, pero 
conformantse ab la seva sort, concretà lo cèrcol de sa laboriosa 
activitat artística, al excercici del professorat, donant llissons 
de piano, d’ armonía y de composició. Verdaderament mo- 
dest per caràcter y fins algun tant desconfiat de sí mateix en 
quant se referia al poder de les sues facultats y aptituts, feu 
que desde aleshores, no tant sols no ’s interessàs en obtenir 
llochs elevats dins la professió, si no que ni tant sisquera aspiràs 
àocuparlos; y molt més encaro s’abstingué d’ interposar in- 
fluencies valioses pera conseguirlos, com hauria pogut ferho en 
lo càs d’ ambicionarlos. Axis fou com, tenint titols sobrats per 
predominar entre sos colegas, se confongui ab ells desem- 
penyant una plasa de viola en 1’ orquesta del degà de nostres 
teatres altre volta ja esmentat. 

Axis es que lo càrrech més notori que li veyém ocupar, es 
lo de professor de música vocal del Institut Barceloní, establert 
en lo desallotjat convent de monjes terciàries francescanes, vul- 
garment anomenades Elisabeths, existent en lo carrer d’ aquest 
nom y plassa del Bonsuccés fins fà pochs anys, y quin Institut 
corria à càrrech del Foment de 1’ Il·lustració, societat creada 
en 1836. En la llista del professorat d’ aquell establiment consta qu' 
es facultatiu adicte del Conservatori de Madrit. 

La reputació del mestre importà lo crèdit del professor tant, 
que prompte fou solicitat per gran nombre de dexebles, que no 
en và buscaren una sòlida instrucció. Y per cert no foren pochs 
los qui be la varen aprofitar, puix conseguiren una envejable 
anomenada y vingueren en conseqüència à esser altres títols d’ 
honor pera lo nom de nostre biografiat. Baix aquest punt de vis- 
ta, bo serà, donchs, que fem esment de alguns dels més distin- 
gits, en 1’ impossibilitat de citarlos tots. Ademés del ja recordat 
mestre en Marian Obiols, foren sos més apreciables y aventatjats 
dexebles en Vicens Cuyàs, aquell malhaguanyat geni, eclipsat 
per mortal malaltia que 1 arrebassà à la tomba en la flor de la 
joventut, quan apenes havia pogut donar fé de lo molt que podia 

esperansarse d’ ell, ab 1’ òpera «La Fatiuchiera ;» en Pere Tin- 
torer, lo pianista expert, professor inteligent y compositor co- 
rrecte é inspirat, que tant à Espanya com à Fran<;a meresqoé 1’ 
apreci de grans mestres y distincions de personalitats tant ele- 
vades com I’ espanyola emperatríu Eugènia, esposa de Napo- 
leon III, de la reyna d’ Espanya Isabel II v de la reyna Victoria, 
esposa del duch d’ Aosta que d' Italia, després de la revolució 
septembrina del any 1868, vingué à esser rey del Estat espanyol; 
en Ranieri Vilanova, qui ha obtingut à Nova- York un gran crè- 
dit per sos talents manifestats en inspirades composicions, axis 
com en lo piano, essenlne conceptuat un dels primers 'profes- 
sors d’ aquella important metròpoli americana; en Eduard Do- 
mínguez, autor de dues òperes ben aplaudides, la « Vedocella » y 
«La Dama del Castelló ;» en Anton Rovira, qu‘ ho es de 1’ « llde - 
Qonda,» de «La Sirena» y altres obres de relativa importància, 
pero de no menys estima; en Joseph Piqué, qu’ ho es de la «Me~ 
lasina » v algunes sarsueles no menys aplaudides ab justicia; en 
Pere Tolosa, acreditat professor, compositor y fundador del pri- 
mer orfeó establert n Espanya; y finalment, per no allargar més 
la llista, en Joan Sariols, també molt reputat professor, mestre 
de capella y compositor Horejat de música sinfónica, religiosa 
y dramàtica. 

Veritat es que ’l crèdit, cada dia més crexent del mestre Vi- 
lanova, venia à esser perjudicial à la glòria del compositor, 
puix havent d' esmersar tota la seva activitat intelectual en 
cultivar inteligencies, educantles convenientment pera 1’ art, à fi 
de que poguessen produhir los fruyts qu' eran d’ esperansar, no 
li quedava à ell temps pera compondre tant sovint com hauria si- 
gut bo, y aquesta es la causa perque lo catàlech de les seves 
obres no es relativament tant nombrós com podia esser, y com 
segurament hauria sigut, si ocupant altres càrrechs distints, s’ 
hagués vist obligat y compromès à produhir més. 

Mes no per açò restà del tot vagativa la facultat creadora del 
artista. Compongué y donà à conexer altres obres que no desdi- 
ren de la seva fama, conforme foren en ordre de successió tres 
Misses de Requiem. 

La primera fou anomenada «La de Bilbao» per haver sigut 
executada per primer colp en los funerals celebrats solemne- 
ment en 1838 en nostra capital, en sufragi de les ànimes de les 
víctimes que lu hagué en lo memorat seti que sofrí aquella ciutat 
invicta de Vizcaya durant la funesta guerra civil dels set anys. 
Eml845 donà à conexer la que s coneguda per «la de les cioles» per 
la part principal que lii tenen aquestos instruments, junt ab los 
violoncellos, contrabaxos y alguns de metall. S’ ha conceptuat 
qu’ aquesta partitura era 1 obra mestre de nostre autor. Se dis- 
tingueix per son estil sever y sempre apropiat al caràcter fú- 
nebre que requereix una composició de semblant naturalesa, 
y domina de tal modo en tota ella, qu' en alguns passatges arri- 
ba à lo tètrich. Açó sens dexar de sostenirse en un misticisme 
de bona lley que tampoch se desvirtua en la successió de les 
idees que magistralment s - lii desenrrotllan. l,a tercera de aques- 
tes misses, sens dexar d’ esser digne del bon nom del composi- 
tor, no te la importància de les esmentades, si s te en compte 
que fou escrita sols per més reduhida orquesla y se atent à més 
curtes dimensions. Hi ha que afegir, com obres d’ aquest mateix 
período dos «Misses» mes. Abdues son de glòria: una ab acom- 
panyament d' orga y 1’ altre, obra del any 1843, per lo mateix 
instrument y à chors. 

Més endevant compongué un Capritxo à gran orquesta; và- 
ries pesses instrumentals; alguns fragments d’ una òpera que no 
arribà à termenar y que per lo tant han quedat inèdits. No suc- 
sehí axis , respecte un altre «Missa de glòria» que s cantà per 
primera vegada en la solemne festa patronal que ’l Il-lustre Co- 
legi Notarial de- Catalunya consagra tots los anys à Sant Joan 
Evangelista. Aquesta partitura fou adquirida en propietat per 
tant respectable corporació. 

En los derrers anys de la seva vida, lo mestre Vilanova va es- 
criurer algunes pesses de música sagrada que dedicà à les Ger- 
manetes dels Pobres, institució de cristiana benel·lcencia que de 
origen francès entrà à Espanya, establintse à Barcelona, primer 
qu’ en altre punt, en una casa del carrer de la Canuda. Aquestes 
obretes foren escrites sens pretensió, no portant altre objecte que 

’l de que fossen apropósit pera esser cantades en les funcions 
del culte qu’ aquelles benemèrites religioses celebran en 1’ es- 
glésia del benéfich assil del passeig de Sant Joan, del qual y del 
institut fou nostre compatrici entussiasta protector. Ell mateix 
no content ab escriurerles ensenyà à les monjes à cantaries.- 

Fou també escriptor didàctich , y penyora de son saber com 
à tal es un «Mètodo de solfeig» molt extens y complert, que te 
à son favor à més d’ altres molt recomenables condicions, la d’ 
esser fruyt dels bons resultats pràctichs que havia conseguit son 
autor en lo discurs de molts anys d' ensenyansa. La casa Vi- 
dal, editor de Música, adquirí la propietat d’ aquesta obra. 
Havia fet ademés alguns trevalls per un Método d’ armonía y 
composició que destinava perque fos la seva obra pòstuma, mes 
sos propòsits no ’s realisaren segons sos desitjs, per haver la 
mort vingut à con t rar resta rlos avans de que acabàs la tasca , y 
aixís han quedat també inèdits aquells fragments. 

No concretà sols sa activitat à la Música. Fou un dels pro- 
fessors més il·lustrats de son temps, puix pochs eran los qui com 
ell posseian no escassos conexements en literatura, ciencies y 
arts, adquirits ab la lectura de bones y triades obres referents à 
aquestes branques del saber humà. 

Retirat de la vida activa del art, més que degut à desenganys 
é fngratituts que no merexíà, pero que may faltan, à la carència 
d’ una salut que cada dia s’ anava accentuant més, després de 
molts anys de no tenirla ben robusta, passà los últims, en una 
tranquilitat que sempre hauria volgut poguer disfrutar, fins que 
sobrevingué una curta, pero penosa enfermetat que ’l portà al 
sepulcre. En efecte, à les cinch de matinada del dissapte dia 14 
del mes de Maig del any 1870, en lo quart pis de la casa n.* 19, 
del carrer de Santa Agna de la present ciutat, dèxava termenada 
sa carrera en aquest món, entregant son esperit al Creador. 
Havia comptat 69 anys, tres mesos y vintiquatre dies. 

La dolorosa impressió que causà sa pèrdua, se feu evident en 
la concurrència nombrosa que acompanyà son cadavre al lloch 
del derrer descans, y la que assistí als funerals que ’l dia 3 del 
següent mes de Juny foren celebrats en T esglesia parròquia 

major de Santa Agna. Modestos y à cant plà foren, concretantse 
los seus parents v marmessors à cumplimentar la voluntat del 
qui, enemicli de tota vana ostentació durant son peregrinatje 
sobre la terra, fins després d’ haverlo eumplert volgué esser con- 
seqüent ab sos principis. Pero testimoni més eloqüent del ge- 
neral apreci que havia merescut, fou la celebració d' aquelles 
solemnes honres fúnebres qu’ en sufragi de la seva ànima y tri- 
but als bons recorts que havia dexat, foren celebrades en 1' es- 
glésia de Sant Agusti, costejades per músichs y admiradors. 

Fou cantada per molt nombrosa orquesta la ja citada «Missa 
de Requiem de les violes» que era la més estimada de son autor; 
la part vocal fou desempenyada per acreditats artistas v distin- 
gits aficionats, estant confiada la direcció à un mestre tant in- 
teligent com era lo molt celebrat compositor en Joan Casa- 
mitjana. Fou celebrant del Sant Sacrifici lo Rvnt. Mossèn Joan 
Martí y Cantó, Pvre., rector à les hores de la parròquia d Hos- 
tafranchs, entussiasta del art y aficionat d algun mérit, ja que 
era autor de varies composicions religioses. 

Pero no son sols los bons recorts que dexà 1’ insigne com- 
positor, de quina aprofitada carrera artística acabàm de donar 
petita idea, los únichs referents ú la Música los que dexà; al- 
tres també merexen esser mentats y no pot oblidarlos la pos- 
teritat, si ha d‘ esser justa, ab tot y que s referesquian à un 
ordre distint, puix son igualment honrosissims y dignes d’ eter- 
na lloansa. Los uns donan testimoni del gran valer del artista; 
los altres de lo molt que valia T home. 

Entre les capelles que recuadran aquella part del cementir 
vell d' aquesta ciutat, una n‘ hi ha qu’ atrau d' una manera 
especial 1’ atenció dels visitants à aquella divisió ó departa- 
ment ahont s axecan tants y tants sumptuosos panteons, mani- 
festació eloqüentissima del art modern en nostra patria, per la 
original senzillesa de son decorat. Sobre un munt de rústeques 
pedres sens trevallar, artísticament colocades, s’ axeca lo sím- 
bol de nostra Redempció divina, construit de fusta sens pulir; 
al peu de la creu hi ha dues grans lloses, en una de les quals 
hi ha grabades les primeres notes musicals de la mellor « Missa 

de Requiem >*■ escrita per nostre biografiat; en l'altre s’ hi lle- 
geix una inscripció que textualment diu : «A las Hennanitas y 
sus pobres. Ramon Vilanova.» 

Gom se dexa compendrer, aquella sepultura fou establerta 
per ell. De manera que volgué en la mort tindrer per companys 
als pobres y à aquelles que s havian constituit en servidores 
d’ aquestos. Axis se troba n depossitades les seves mortals des- 
pulles alli. Una làpida colocada posteriorment per los qui foren 
sos companys de professió es 1’ unich que ho indica. 

A aquella institució que com havém dit en vida ja donà à 
conexer quant 1' estimava, hi afegí un altre manifestació que 
demostra tota la delicadesa de sos sentiments caritatius, com 
à home y com à músich. En son testament llegà un donatiu 
anyal y perpetuo de 500 pessetes à les susdites Germanetes y dos 
premis consistents en igual quantitat y un diploma honorifich 
pera la viuda y 1’ orfe d’ algun miisich que durant 1 any hajan 
presentat mellor exemple de cirtut maternal y de virtut filial. 
Ell tingué present que ! ls pochs guanys qu’ en general produheix 
1’ art, no son suficients pera qu' al arrivar al terme de la seva 
existència puga lo profesor músich dexar, ni molt menys, en un 
estat de relatiu benestar à aquella familia honradament creada 
y per quin sosteniment ab tanta de solicitut s’ ha afanyant tots 
los moments; v per a<;ó, en quant li fou possible al mestre Vi- 
lanova, se proposà auxiliar la precaria situació en que podian 
quedar les virtuoses mullers y los bons fills dels que morfssen 
pobres. jFins després de mort fou digne del art! 

Axis tots los anys al esdevenirse lo 31 d’ Agost, diada del 
seu Sant Patró, quina vida exemplarissima se pot dir se troba 
concretada en una inteligencia y un cqr qu al unissono procuran 
la major glòria de Deu y lo major benestar moral y material 
de sos semblants, y en quins sentiments nobilfssims tant her- 
mosament procurà imitarlo en 1’ esfera de la seva activitat be- 
nèfica particular 1’ insigne mestre català, la Societat Econòmica 
d ! Amichs del Pays de Barcelona, cumplint sa disposició tes- 
tamentària, reparteix à la viuda y fills dels músichs pobres 
que durant 1’ any s' han presentat com à més dignes de dits 

premis aixis com à les susdites Germanetes y sos pobres, aquells 
tres piadosos llegats. 

Tal fou 1’ existència mortal del nostre conciutadà inolvidable, 
qui d‘ una manera especial y tant preferentment consagrà à 
Deu Nostre Senyor los fruyts de son geni, en aquelles sempre 
fresques, inspirades y bellíssimes armoníes que à dojo espargi 
en les partitures de les seves obres sempre adinerades de mú- 
sica religiosa y dedicà als pobres y als necessitats los fruyts 
conseguits en lo decurs d’ una vida bastant llarga, activa y eco- 
nòmicament honrada, dexantne en un y altre concepte, pen- 
yores de la noblesa de sos sentiments magnànims. 

Sintetisada en aquestos termes la seva biografia, se pot dir 
que 'I mestre Vilanova, desde nin hagué esment de la Bellesa, 
que verdader sol del mon moral, abriílanta, engrandeix y su- 
blima tot quant arriba à posarse sots la seva influencia sanitosa; 
qu ! enamorat d’ ella, la buscà en la ciència menys terrenal, la 
Música; y que per los impulsos naturals de son cor bonda- 
dosíssim, la trobà en la pràctica de la virtut més hermosa en- 
tre totes, la Caritat. Que generós com tots los esperits capdalts, 
comunicà à sos conciutadans les impressions falagueres que 
havia sentit al cercaria per los espays del Art; y fent participants 
als desgraciats d’ aquells bens materials que havia pogut re- 
cullir. Per a<;ó, homes com en Ramon Vilanova, no tant sols 
son honrosíssim ornament de la ciutat que los compta com à 
fills, si no que s fà de tot punt convenient oferirlos sovint à la 
consideració de sos conciutadans, perque sa memòria perse- 
vere sempre fresca y lo brill de la seva glòria no mimve; à fi de 
que proposantlos com à models perfets de insignes virtuts, sian 
estímul d’ imitació pràctica, qu’ es lo mellor fruyt que ’s ha de 
esperansar del sentiment d ? admiració que inspiran los grans 
homes, que per les seves condicions morals ó per sos talents, 
logran conquestarse un nom explendorós en les pàgines de 1’ 
Historia. 

